చీకటిలో (2026)

చీకటిలో 2026లో విడుదలైన తెలుగు క్రైమ్ థ్రిల్లర్ చలనచిత్రం. సురేష్ ప్రొడక్షన్స్ పతాకంపై డి. సురేష్ బాబు నిర్మించిన ఈ సినిమాకు శరణ్ కొప్పిశెట్టి దర్శకత్వం వహించాడు. ఇందులో శోభితా ధూళిపాళ్ల, విశ్వదేవ్ రాచకొండ, చైతన్య కృష్ణ, ఈషా చావ్లా ప్రధాన పాత్రల్లో నటించారు. ఈ సినిమా 2026 జనవరి 23న ప్రముఖ ఓటీటీ వేదిక అమెజాన్ ప్రైమ్ వీడియోలో నేరుగా విడుదలైంది.

 కథ 
సంధ్య నెల్లూరి (శోభితా ధూళిపాళ్ల) నిజాయితీ గల జర్నలిస్ట్. ఒక న్యూస్ ఛానల్‌లో పనిచేస్తున్న ఆమె, టీఆర్పీల కోసం ఛానల్ అనుసరించే విధానాలు నచ్చక ఉద్యోగానికి రాజీనామా చేస్తుంది. అనంతరం తన స్నేహితురాలు బాబీ (అదితి)తో కలిసి 'చీకటిలో' అనే పాడ్‌కాస్ట్ (Podcast) ప్రారంభిస్తుంది. ఈ క్రమంలో బాబీ, ఆమె ప్రియుడు దారుణంగా హత్యకు గురవుతారు. ఈ కేసును పోలీసులు సాధారణ దొంగతనం, హత్యగా భావించి ముగించేస్తారు. కానీ, సంధ్యకు ఒక అజ్ఞాత వ్యక్తి నుండి వచ్చిన సమాచారంతో ఇది వరస హత్యల (Serial Killing) కోణమని అర్థమవుతుంది. తన కాబోయే భర్త అమర్ (విశ్వదేవ్ రాచకొండ), పోలీస్ ఆఫీసర్ రాజీవ్ (చైతన్య కృష్ణ) సహాయంతో సంధ్య ఈ మిస్టరీని ఎలా ఛేదించింది? గోదావరి జిల్లాల్లో గతంలో జరిగిన హత్యలకు దీనికి సంబంధం ఏమిటి? అన్నదే మిగతా కథ.

 నటీనటులు 
 శోభితా ధూళిపాళ్ల - సంధ్య నెల్లూరి
 విశ్వదేవ్ రాచకొండ - అమర్
 చైతన్య కృష్ణ - రాజీవ్ (పోలీస్ ఆఫీసర్)
 ఈషా చావ్లా - ఆనందిత (స్పెషల్ ఆఫీసర్)
 ఆమని - పద్మ
 ఝాన్సీ
 వడ్లమాని శ్రీనివాస్
 రవీంద్ర విజయ్
 అదితి మ్యాకల్ - బాబీ

 సాంకేతిక నిపుణులు 
 బ్యానర్: సురేష్ ప్రొడక్షన్స్
 నిర్మాత: డి. సురేష్ బాబు
 దర్శకత్వం: శరణ్ కొప్పిశెట్టి
 కథ, స్క్రీన్‌ప్లే: చంద్ర పెమ్మరాజు, శరణ్ కొప్పిశెట్టి
 సంగీతం: శ్రీచరణ్ పాకాల
 సినిమాటోగ్రఫీ: మల్లికార్జున్
 ఎడిటింగ్: కె.ఎస్.ఎన్

 విడుదల 
ఈ చిత్రాన్ని థియేటర్లలో కాకుండా నేరుగా ఓటీటీ పద్ధతిలో విడుదల చేశారు. 2026 జనవరి 23 నుండి అమెజాన్ ప్రైమ్ వీడియోలో స్ట్రీమింగ్ ప్రారంభమైంది.

 సమీక్షలు 
ఈ సినిమాకు విమర్శకుల నుండి మిశ్రమ స్పందన లభించింది. పాడ్‌కాస్ట్ నేపథ్యంలో కథను చెప్పడం కొత్తగా ఉందని, క్లైమాక్స్ ట్విస్ట్ బాగుందని కొందరు విమర్శకులు ప్రశంసించారు. అయితే కథనం నెమ్మదిగా సాగుతుందని మరికొందరు అభిప్రాయపడ్డారు. ప్రధాన పాత్రలో శోభితా ధూళిపాళ నటనకు మంచి గుర్తింపు లభించింది.
 ఈనాడు తన సమీక్షలో "క్రైమ్‌ మిస్టరీ థ్రిల్లర్లు తెలుగు ప్రేక్షకులకు కొత్తేమీ కాదు... పాడ్‌ కాస్ట్‌ అనే పాయింట్‌ జోడించి చెప్పడం కొత్తగా ఉంది" అని పేర్కొంది.

 మూలాలు 

 బయటి లింకులు 

వర్గం:తెలుగు సినిమా
వర్గం:2026 తెలుగు సినిమాలు